text: Pige udskænkede ulovligt alkohol
  05 juli 2013 kl. 08.20
  3F har meldt Marina Fiskenæs i Gråsten til politiet. Ifølge 3F har marinaen benyttet unge under 18 år til voksenarbejde.
  Julie Petersen serverede alkohol i bistroen og i restauranten på feriecentret Marina Fiskenæs i Gråsten fra hun var 16 til hun 18 år, skriver Fagbladet 3F.
  Desuden arbejdede hun alene sent om aftenen, og fik aldrig noget ansættelsesbevis.
  Der var ingen, der fortalte hende, at det er ulovligt at udskænke alkohol, hvis man er under 18, og arbejde alene om aftenen, skriver Fagbladet 3F.
  Derfor har 3F meldt feriecentret til Sønderborg Politi, som i øjeblikket ved at efterforske sagen.
  